3. การประกอบธุรกิจของแต่ละสายผลิตภัณฑ์

ปัจจุบัน บริษัทฯ มีหน่วยธุรกิจ 4 หน่วยธุรกิจ คือ หน่วยธุรกิจรับเหมาก่อสร้างในงานวางระบบท่อ
หน่วยธุรกิจรับเหมาติดตั้งระบบวิศวกรรมและก่อสร้างโรงงานในอุตสาหกรรมปิโตรเคมี
ธุรกิจพัฒนาโครงการและการลงทุน และหน่วยธุรกิจต่างประเทศ ซึ่งจัดตั้งขึ้นในปี 2548
เพื่อการเข้าประกวดราคางานในอนาคต

ปัจจุบัน บริษัทฯ มีหน่วยธุรกิจ 4 หน่วยธุรกิจ ดังนี้

1.  ธุรกิจรับเหมาก่อสร้างในงานวางระบบท่อ บริษัทฯ
    ดำเนินธุรกิจรับเหมาก่อสร้างในงานวางระบบท่อ โดยงานหลักของบริษัทฯ ในปัจจุบัน คือ
    ธุรกิจรับเหมาการวางท่อส่งก๊าซธรรมชาติให้กับบริษัทในกลุ่มธุรกิจพลังงานและปิโตรเคมี
    เนื่องจากบริษัทฯ มีความเชี่ยวชาญในธุรกิจพลังงานและปิโตรเคมีเป็นอย่างดี
    โดยในอดีตบริษัทฯ จะทำงานในส่วนของระบบท่อจัดจำหน่ายก๊าซธรรมชาติ (Gas
    Distribution Pipeline) เป็นหลัก
    และได้เข้าสู่งานวางท่อก๊าซธรรมชาติบนบกข้ามประเทศ หรือ ข้ามจังหวัด (Cross-country
    pipeline) ซึ่งเป็นงานขนาดใหญ่ ในปี 2548 บริษัทฯ
    ได้รับงานวางท่อก๊าซธรรมชาติบนบกข้ามประเทศ หรือ ข้ามจังหวัด (Cross-country
    pipeline) ผ่านทางกิจการร่วมค้า CPP-TRC ซึ่งเป็นการร่วมมือระหว่างบริษัทฯ กับบริษัท
    ไชน่า ปิโตรเลียม ไพพ์ไลน์ บูโร สำหรับโครงการท่อก๊าซวังน้อย-แก่งคอยเป็นโครงการแรก
    และในปี 2549 ได้รับงานได้รับงานโครงการวางท่อก๊าซธรรมชาติที่จังหวัดสงขลา
    มูลค่างานรวม 540.4 ล้านบาท นอกจากนี้ บริษัทฯ
    ยังมีการเข้าประกวดราคางานในการวางระบบท่ออื่น ๆ ด้วย เช่น
    ระบบท่อสำหรับการขนส่งวัตถุดิบทางด้านปิโตรเคมี และระบบท่อน้ำ เป็นต้น

2.  ธุรกิจรับเหมาติดตั้งระบบวิศวกรรมและก่อสร้างโรงงานในอุตสาหกรรมปิโตรเคมี บริษัทฯ
    ประกอบธุรกิจรับเหมาติดตั้งระบบวิศวกรรมและก่อสร้างโรงงานในอุตสาหกรรมปิโตรเคมี
    โดยบริษัทฯ
    อาจจะทำการก่อสร้างโรงงานอุตสาหกรรมพร้อมกับติดตั้งระบบวิศวกรรมสำหรับโรงงาน
    งานที่บริษัทฯจะรับติดตั้งระบบวิศวกรรมส่วนใหญ่จะเป็นโรงงานอุตสาหกรรมในธุรกิจปิโตรเคมี
    ซึ่งบริษัทฯ
    อาจมีการร่วมลงทุนหรือหาบริษัทมาสนับสนุนเทคโนโลยีที่จำเป็นสำหรับการเสนอตัวเข้าประกวดราคาได้

3.  ธุรกิจพัฒนาโครงการและการลงทุน ซึ่งเป็นหน่วยธุรกิจที่จัดตั้งเพิ่มขึ้นในปี 2550
    โดยจะมุ่งเน้นการพัฒนาโครงการด้านพลังงาน อสังหาริมทรัพย์ โรงไฟฟ้า
    และโรงงานปิโตรเคมี โครงการที่อยู่ในระหว่างการศึกษาความเป็นไปได้
    และร่วมพัฒนาโครงการ อาทิเช่น โครงการเขื่อนพลังงานไฟฟ้าสตึงนัม ที่ประเทศกัมพูชา
    โครงการโรงไฟฟ้าขนาดเล็ก เป็นต้น

4.  ธุรกิจต่างประเทศ
    ซึ่งบริษัทฯจะขยายงานออกสู่ต่างประเทศภายใต้ความร่วมมือกับพันธมิตรทั้งในและต่างประเทศ
    ในงาน Pipeline, Fabrication & Modular Construction และ Turnkey Water
    Desalination หรือ Sea Water Reverse Osmosis (เปลี่ยนน้ำทะเลเป็นน้ำจืด)

ภาวะของอุตสาหกรรมและการแข่งขัน

อุตสาหกรรมรับเหมาก่อสร้างในงานวางท่อส่งก๊าซธรรมชาติ

- ภาพรวมอุตสาหกรรม

ระบบท่อส่งก๊าซธรรมชาติ (Transmission Pipeline) ของกลุ่ม ปตท.
ประกอบด้วยระบบท่อส่งก๊าซธรรมชาติบนบก ระบบท่อส่งก๊าซธรรมชาติในทะเล
และระบบท่อจัดจำหน่ายก๊าซธรรมชาติ (Distribution Pipeline)
โดยระบบท่อส่งก๊าซธรรมชาติของกลุ่ม ปตท. จะต่อเชื่อมแหล่งก๊าซธรรมชาติต่าง ๆ ในอ่าวไทย
และท่อส่งก๊าซธรรมชาติจากแหล่งยาดานา และ เยตากุน สหภาพเมียนมาร์
ที่ชายแดนไทย-สหภาพเมียนมาร์ เข้ากับผู้ผลิตไฟฟ้า โรงแยกก๊าซธรรมชาติ และลูกค้าอุตสาหกรรม

การปรับโครงสร้างกิจการก๊าซธรรมชาติของประเทศไทยในระยะยาว มุ่งให้มีการแข่งขันอย่างเสรี
ก่อให้เกิดความเป็นธรรมและเพิ่มประสิทธิภาพในการจัดหาพลังงานให้กับผู้บริโภค
โดยการแยกกิจการระบบท่อส่งก๊าซธรรมชาติ ท่อจัดจำหน่ายก๊าซธรรมชาติ
และการจัดจำหน่ายก๊าซธรรมชาติออกจากกัน
และให้มีการเปิดให้บริการขนส่งก๊าซธรรมชาติทางท่อแก่บุคคลที่สาม (Third Party Access :
TPA) สำหรับระบบท่อของ ปตท.
หากมีความสามารถในการขนส่งเหลือเพื่อให้ผู้ใช้ก๊าซธรรมชาติสามารถซื้อก๊าซธรรมชาติจากผู้ผลิตได้โดยตรง
อย่างไรก็ตาม ปตท.
จะยังคงมีสิทธิในการซื้อหรือขายก๊าซธรรมชาติภายใต้สัญญาที่มีอยู่ในปัจจุบันและสัญญาที่อยู่ระหว่างการเจรจาต่อรองจนกว่าจะหมดอายุสัญญา
ทั้งนี้
ผู้ค้าก๊าซธรรมชาติรายใหม่จะสามารถขายตรงให้กับลูกค้าโดยผ่านกลไกของการให้บริการขนส่งก๊าซธรรมชาติทางท่อแก่บุคคลที่สาม
ซึ่งจะอยู่ภายใต้การกำกับดูแลโดยองค์กรกำกับดูแลอิสระที่จะจัดตั้งขึ้นในอนาคต

บริษัทฯ มีประสบการณ์และความเชี่ยวชาญในงานวางท่อก๊าซธรรมชาติ
โดยเฉพาะอย่างยิ่งงานวางท่อก๊าซสายส่งไปยังผู้ใช้ปลายทาง (Distribution pipe)
ซึ่งเป็นงานวางท่อขนาดเล็กเพื่อส่งไปยังผู้ใช้ปลายทาง เช่น
งานวางท่อจากท่อประธานไปยังบริษัทในนิคมอุตสาหกรรม
และสำหรับงานวางท่อก๊าซธรรมชาติบนบกข้ามประเทศ หรือ ข้ามจังหวัด (Cross-country
pipe) ซึ่งเป็นงานขนาดใหญ่ที่ต้องมักจะต้องอาศัยผู้ร่วมทุนขนาดใหญ่จากต่างประเทศนั้น ในปี 2548
บริษัทฯ ได้ร่วมมือกับพันธมิตรซึ่งเป็นบริษัทวางท่อก๊าซขนาดใหญ่ในประเทศจีน คือ บริษัท ไชน่า
ปิโตรเลียม ไพพ์ไลน์ บูโร (China Petroleum Pipeline Bureau: CPP)
ซึ่งเป็นบริษัทย่อยของบริษัท ไชน่า เนชั่นแนล ปิโตรเลียม คอร์ปอเรชั่น (China National
Petroleum Corporation: CNPC) อันเป็นกลุ่มบริษัทพลังงานที่ใหญ่ที่สุดในประเทศจีน
โดยการร่วมทุนจัดตั้งกิจการร่วมค้าซีพีพี ทีอาร์ซี เพื่อดำเนินการโครงการท่อก๊าซวังน้อย-แก่งคอย
ของปตท. จากประสบการณ์ที่เพิ่มขึ้น ทำให้บริษัทฯ
ได้รับโครงการวางท่อก๊าซธรรมชาติสงขลาจากปตท. ในปี 2549 ซึ่งได้ส่งมอบงานเสร็จสมบูรณ์แล้ว

ในปี 2550 ประเทศไทยมีปริมาณการใช้ก๊าซธรรมชาติรวม 3,236
ล้านลูกบาศก์ฟุตต่อวันเพิ่มขึ้นจากปีก่อนร้อยละ 5.1
เนื่องจากปีนี้สามารถผลิตก๊าซจากแหล่งภูฮ่อมได้ตลอดปีในระดับ 95 ล้านลูกบาศก์ฟุตต่อวัน
ประกอบกับการเพิ่มการนำเข้าจากแหล่งพม่า
ก๊าซธรรมชาติถูกใช้ในการผลิตไฟฟ้าคิดเป็นสัดส่วนร้อยละ 70 ของการใช้ทั้งหมด จำนวน 2,286
ล้านลูกบาศก์ฟุตต่อวัน เพิ่มขึ้นจากปีก่อนร้อยละ 1.5 ใช้ในโรงแยกก๊าซปริมาณ 574
ล้านลูกบาศก์ฟุตต่อวัน คิดเป็นสัดส่วนร้อยละ 18 เพิ่มขึ้นจากปีก่อนร้อยละ 8.9
ใช้เป็นเชื้อเพลิงในโรงงานอุตสาหกรรมปริมาณ 353 ล้านลูกบาศก์ฟุตต่อวัน เพิ่มขึ้นร้อยละ 21.4
และที่เหลือร้อยละ 1 ใช้ในภาคขนส่ง (รถยนต์ NGV) ปริมาณ 23 ล้านลูกบาศก์ฟุตต่อวัน
เพิ่มขึ้นร้อยละ 110.3

- แนวโน้ม

ปริมาณการใช้ก๊าซธรรมชาติของประเทศไทยเพิ่มสูงขึ้นอย่างต่อเนื่องทุกปี โดยมีปัจจัยหลักคือ
ปริมาณการใช้กระแสไฟฟ้าที่เพิ่มสูงขึ้น
และนโยบายของรัฐที่ส่งเสริมให้มีการใช้ก๊าซธรรมชาติทดแทนน้ำมันเตา
ทำให้สัดส่วนการใช้ก๊าซธรรมชาติเป็นเชื้อเพลิงในการผลิตไฟฟ้าในโรงไฟฟ้าเพิ่มสูงขึ้นมาตลอด
โดยในปี 2550 ปริมาณการผลิตไฟฟ้าที่ใช้ก๊าซธรรมชาติเป็นเชื้อเพลิง คิดเป็นร้อยละ 66.8
ของปริมาณไฟฟ้าที่ผลิตได้ทั้งหมด
ในระยะยาวคาดว่าความต้องการใช้ก๊าซธรรมชาติในการผลิตไฟฟ้าจะเพิ่มขึ้นอย่างต่อเนื่องตามความต้องการใช้ไฟที่สูงขึ้น
โดยผู้ผลิตไฟฟ้าอิสระรายใหม่จะเลือกใช้ก๊าซธรรมชาติเป็นเชื้อเพลิงในการผลิตไฟฟ้า
เนื่องจากราคาก๊าซธรรมชาติจะสามารถแข่งขันได้
และเป็นที่ยอมรับด้านสิ่งแวดล้อมเมื่อเปรียบเทียบกับเชื้อเพลิงชนิดอื่น

นอกจากนั้นแล้ว
ภาครัฐยังมีนโยบายที่จะผลักดันการใช้ก๊าซธรรมชาติในภาคอุตสาหกรรมและการขนส่งมากขึ้น
เนื่องจากมีผลกระทบต่อสิ่งแวดล้อมน้อยกว่าเชื้อเพลิงชนิดอื่นๆ
และช่วยลดผลกระทบต่อผู้บริโภคจากการที่น้ำมันเชื้อเพลิงมีราคาสูง
ประกอบกับความต้องการผลิตภัณฑ์จากโรงแยกก๊าซธรรมชาติที่มีแนวโน้มสูงขึ้น
ไม่ว่าจะเป็นความต้องการใช้ก๊าซหุงต้มภายในประเทศและความต้องการใช้เพื่อเป็นวัตถุดิบในอุตสาหกรรมปิโตรเคมี
ล้วนเป็นปัจจัยหลักที่เสริมสร้างให้ปริมาณความต้องการใช้ก๊าซธรรมชาติเพิ่มสูงขึ้นในอนาคต

[]

ที่มา : ข่าวปตท.ที่รายงานต่อตลาดหลักทรัพย์แห่งประเทศไทย เมื่อวันที่ 20 ธันวาคม 2550

จากแผนการลงทุนในอนาคตของปตท.ข้างต้น จะเห็นได้ว่า การลงทุนส่วนใหญ่ของปตท.
เป็นการลงทุนในกล่มธุรกิจก๊าซธรรมชาติ คิดเป็นร้อยละ 72
ซึ่งเป็นการลงทุนในโครงการขนาดใหญ่เพื่อสร้างมูลค่าเพิ่มทางธุรกิจและเพื่อรองรับการเจริญเติบโตของความต้องการใช้ก๊าซธรรมชาติ
ซึ่งขยายตัวตามภาวะเศรษฐกิจ
เนื่องจากก๊าซธรรมชาติส่วนใหญ่จะถูกนำไปใช้ในการผลิตกระแสไฟฟ้า
ซึ่งประมาณการว่าความต้องการใช้ไฟฟ้าในช่วง 5 ปีข้างหน้า (2550-2554)
จะมีความต้องการเฉลี่ยเพิ่มขึ้นประมาณร้อยละ 5.6 ต่อปี ดังนั้น
ปตท.จึงต้องวางแผนการจัดหาก๊าซธรรมชาติให้เพียงพอทั้งจากภายในประเทศและจากต่างประเทศ
รวมถึงลงทุนในระบบเครือข่ายท่อส่งก๊าซธรรมชาติ
เพื่อตอบสนองความต้องการของลูกค้าและเป็นไปตามแผนแม่บทระบบท่อส่งก๊าซธรรมชาติฉบับที่ 3
ซึ่งใช้เป็นกรอบในการลงทุนก่อสร้างระบบท่อส่งก๊าซธรรมชาติทั้งในทะเลและบนบกจำนวนรวม 11
โครงการ เช่น โครงการท่อส่งก๊าซธรรมชาติเส้นที่ 3
โครงการท่อส่งก๊าซธรรมชาติไทรน้อย-โรงไฟฟ้าพระนครเหนือและพระนครใต้ เป็นต้น ทั้งนี้จะทำให้
ปตท. มีความสามารถในการส่งก๊าซฯ ในทะเลและบนบกเพิ่มขึ้นอีก 1,900 และ 2,300
ล้านลูกบาศก์ฟุตต่อวันตามลำดับ

อุตสาหกรรมรับเหมาติดตั้งระบบวิศวกรรมและก่อสร้างโรงงานในอุตสาหกรรมปิโตรเคมี

- ภาพรวมอุตสาหกรรม

สถานการณ์ปี 2550 อุตสาหกรรมปิโตรเคมีอยู่ในช่วงที่มีความผันผวนอย่างมากต่อเนื่องจากปี 2549
ราคาผลิตภัณฑ์ปิโตรเคมีมีการปรับตัวสูงขึ้นตามราคาน้ำมันดิบ
โดยเป็นผลมาจากปัจจัยทางการเมืองของประเทศผู้ผลิตเป็นสำคัญ
ไม่ว่าจะเป็นความคืบหน้าโครงการพัฒนาพลังงานนิวเคลียร์ของอิหร่าน
ความไม่สงบทางการเมืองของไนจีเรีย ร่วมกับปัจจัยเรื่องความผันผวนของสภาพภูมิอากาศโลก
หลายประเทศในภูมิภาคมีแผนการขยายการผลิตของตน มูลค่าการนำเข้าปิโตรเคมีขั้นต้น ขั้นกลาง
และขั้นปลายในปี 2550 มีมูลค่า 23,959 27,938 และ 73,205 ล้านบาทตามลำดับ
โดยมูลค่าการนำเข้าปิโตรเคมีขั้นต้นและขั้นปลายลดลงร้อยละ 27 และ 13 ตามลำดับ
ส่วนมูลค่าการนำเข้าปิโตรเคมีขั้นกลางลดลงร้อยละ 27 เมื่อเทียบกับปีก่อน
ทางด้านมูลค่าส่งออกปิโตรเคมีขั้นต้น ขั้นกลาง และขั้นปลายในปี 2550 มีมูลค่า 17,397 52,607
และ 163,400 ล้านบาท ตามลำดับ โดยมูลค่าส่งออกปิโตรเคมีขั้นต้นลดลงร้อยละ 38
ส่วนนำเข้าปิโตรเคมีขั้นกลางและขั้นปลายขยายตัวเพิ่มขึ้นร้อยละ 4.4 และ 6.0
ตามลำดับเมื่อเทียบกับปีก่อน

- แนวโน้ม

ภาวะอุตสาหกรรมปิโตรเคมีในปี 2551 คาดว่าจะเริ่มชะลอตัวลง
หลายประเทศมีโครงการขยายกำลังการผลิต และมีการลงทุนในโครงการใหม่ ๆ
ซึ่งจะส่งผลให้มีการแข่งขันสูงขึ้น
ทำให้อุตสาหกรรมปิโตรเคมีในประเทศมีการชะลอตัวลงอย่างต่อเนื่อง
โดยคาดว่าการส่งออกปิโตรเคมีโดยรวมจะสามารถขยายตัวได้เล็กน้อย
เนื่องจากโรงงานในประเทศที่มีการปิดซ่อมบำรุงประจำปีได้กลับมาเดินเครื่องผลิตอีกครั้ง
รวมทั้งมีการขยายกำลังการผลิต ทำให้มีผลิตภัณฑ์สามารถส่งออกได้ โดยเฉพาะจีนซึ่งเป็นตลาดสำคัญ
มีโครงการลงทุนในเขตเศรษฐกิจใหม่ ทำให้ยังคงมีความต้องการผลิตภัณฑ์ปิโตรเคมี อย่างไรก็ตาม
ผู้ผลิตจะเผชิญกับปัญหาความผันผวนของราคาน้ำมันในตลาดโลก
และภาวะความไม่มีเสถียรภาพของค่าเงินบาท
ซึ่งจะส่งผลโดยตรงต่อต้นทุนวัตถุดิบในการผลิตผลิตภัณฑ์ปิโตรเคมี
และจะส่งผลโดยตรงต่อขีดความสามารถในการแข่งขัน

อุตสาหกรรมก่อสร้าง

- ภาพรวมอุตสาหกรรม

ภาวะการก่อสร้างภายในประเทศในช่วงที่ผ่านมาของปี 2550 มีทิศทางชะลอตัวอย่างต่อเนื่อง
การก่อสร้างของภาคเอกชนซึ่งสะท้อนการลงทุนในด้านอสังหาริมทรัพย์หดตัวเป็นครั้งแรกในรอบ 7 ปี
นับตั้งแต่ปี 2543 สภาวะดังกล่าวเป็นผลสืบเนื่องมาจากปัจจัยลบที่ส่งผลกดดันต่อภาวะอุปสงค์
โดยเฉพาะปัจจัยในด้านความเชื่อมั่นต่อการจับจ่ายใช้สอยของผู้บริโภค
รวมทั้งการขยายการลงทุนของภาคธุรกิจ อีกทั้งยังมีปัจจัยเสี่ยงทั้งต่างประเทศ ได้แก่
ราคาน้ำมันที่ปรับตัวสูงขึ้นอย่างต่อเนื่อง
ปัญหาทางเศรษฐกิจของสหรัฐจากผลกระทบของปัญหาวิกฤติสินเชื่อซับไพรม์
รวมทั้งทิศทางอัตราแลกเปลี่ยน และปัจจัยเสี่ยงในประเทศ
ได้แก่สถานการณ์ทางการเมืองไทยที่ตกอยู่ภายใต้การบริหารงานของรัฐบาลที่มาจากการทำรัฐประหาร
ทำให้นโยบายการก่อสร้างโครงการขนาดใหญ่ไม่มีความชัดเจน และต่อเนื่อง

- แนวโน้ม

สำหรับภาพรวมแนวโน้มในปี 2551 คาดว่าการก่อสร้างโดยรวมมีโอกาสขยายตัว
การก่อสร้างภาคเอกชนน่าจะปรับตัวดีขึ้น
และการก่อสร้างภาครัฐน่าจะมีความคืบหน้าของการลงทุนสำคัญ
ภายใต้เงื่อนไขที่รัฐบาลที่มาจากการเลือกตั้งมีเสถียรภาพพอสมควรและสามารถขับเคลื่อนเศรษฐกิจ
โดยใช้นโยบายการเงินและการคลังแบบขยายตัว
และผลักดันการลงทุนในโครงการของรัฐให้มีความคืบหน้า
ซึ่งเป็นแรงกระตุ้นเศรษฐกิจและเสริมความเชื่อมั่นให้กับภาคเอกชนได้ อย่างไรก็ตาม
ก็ยังมีปัจจัยที่อาจส่งผลลบต่อการฟื้นตัว เนื่องจากเศรษฐกิจไทยยังคงอยู่ภายใต้ปัจจัยเสี่ยงที่สำคัญคือ
สถานการณ์ทางการเมืองภายในประเทศ
และแนวโน้มผลกระทบของเศรษฐกิจสหรัฐที่จะกระทบต่ออัตราแลกเปลี่ยนและภาคการส่งออกของไทย
ขณะที่ราคาน้ำมันและราคาสินค้าวัตถุดิบในตลาดโลกยังมีโอกาสที่จะปรับตัวสูงขึ้นได้

                สำหรับแนวโน้มราคาวัสดุก่อสร้าง
อาจปรับตัวสูงขึ้นในอัตราที่ใกล้เคียงหรือสูงกว่าในปี 2550
ที่คาดว่าดัชนีราคาวัสดุก่อสร้างจะเพิ่มขึ้นประมาณร้อยละ 4
เนื่องจากความต้องการใช้วัสดุก่อสร้างน่าจะปรับตัวดีขึ้น
ประกอบกับแนวโน้มราคาสินค้าโภคภัณฑ์ในตลาดโลกอาจเผชิญความผันผวน
โดยแม้ว่าเศรษฐกิจโลกมีแนวโน้มชะลอตัว
แต่ความต้องการสินค้าวัตถุดิบโลหะในประเทศจีนและอินเดียยังมีแนวโน้มขยายตัวสูง
ตามการขยายการลงทุนในโครงสร้างพื้นฐาน นอกจากนี้ แนวโน้มการอ่อนค่าของเงินดอลลาร์ฯ
อาจกระตุ้นให้กองทุนต่างชาติหันมาเก็งกำไรในตลาดสินค้าโภคภัณฑ์ได้อีก

ปริมาณงานก่อสร้างภายในประเทศที่มีแนวโน้มเพิ่มสูงขึ้นน่าจะเป็นผลดีต่อผู้ประกอบการธุรกิจก่อสร้างของไทย
อย่างไรก็ตาม ผู้ประกอบการควรมองหาโอกาสตลาดในต่างประเทศควบคู่กันไปด้วย
เนื่องจากปัจจุบันประเทศกำลังพัฒนาในเอเชียมีโครงการลงทุนในโครงสร้างพื้นฐานขนาดใหญ่จำนวนมาก
นอกจากนี้ตลาดงานก่อสร้างในภูมิภาคตะวันออกกลางและแอฟริกาก็มีแนวโน้มขยายตัว
ซึ่งนอกจากจะเป็นการขยายโอกาสในการสร้างรายได้จากต่างประเทศในภาคบริการแล้ว
ยังเป็นก้าวย่างสำคัญในการยกระดับศักยภาพ
และสร้างความเข้มแข็งให้กับธุรกิจก่อสร้างของไทยให้มีมาตรฐานการดำเนินงานในระดับสากล
ซึ่งจะเป็นการเตรียมความพร้อมในการรับมือกับโอกาสและความท้าทายที่จะมาพร้อมกับการเปิดเสรีภาคการบริการ
ซึ่งรวมถึงธุรกิจที่เกี่ยวข้องกับการก่อสร้างด้วย

ทั้งนี้ บริษัท ทีอาร์ซีคอนสตรัคชั่น จำกัด (มหาชน)
และบริษัทย่อยได้เล็งเห็นถึงโอกาสในการขยายตลาดไปยังต่างประเทศ
โดยได้ร่วมมือกับพันธมิตรทางธุรกิจทั้งใน และต่างประเทศที่จะทำงานในด้าน Pipeline, Steel
Fabrication และ Turnkey Desalination Plant

           

กลยุทธ์การแข่งขัน

กลยุทธ์การแข่งขันและนโยบายการดำเนินธุรกิจของกลุ่มบริษัททีอาร์ซี มีดังนี้

(1) การควบคุมคุณภาพของงาน (Quality Construction) บริษัทฯ
    มีนโยบายที่จะควบคุมคุณภาพของงานให้มีคุณภาพเป็นไปตามเกณฑ์ที่กำหนด และ
    ดำเนินการส่งงานให้ตรงตามกำหนดเวลาเพื่อสร้างความพึงพอใจกับลูกค้า

(2) ชื่อเสียงและประสบการณ์ของกลุ่มวิศวกรผู้บริหาร
    ผู้บริหารมีความสามารถในการบริหารงานในธุรกิจรับเหมาก่อสร้างมายาวนาน
    โดยกลุ่มผู้บริหารของบริษัทฯ
    มีความรู้และประสบการณ์การทำงานภาคปฏิบัติในงานวิศวกรรมมากกว่า 20 ปี
    และมีชื่อเสียงเป็นที่ยอมรับอย่างกว้างขวางในวงการ
    ทำให้สามารถมีส่วนช่วยตรวจสอบดูแลการทำงานของวิศวกรระดับผู้จัดการโครงการอีกต่อหนึ่ง

(3) ผลงานในอดีต
    ด้วยคุณภาพของผลงานและบริการในอดีตที่ได้รับมอบหมายในงานโครงการจำนวนมาก
    ทำให้ลูกค้าจำนวนมากให้ความเชื่อถือและไว้วางใจ การกลับมาใช้บริการของบริษัทฯ อีก
    รวมทั้งได้แนะนำต่อไปยังลูกค้าอื่น ๆ ด้วย

(4) ความสามารถของบุคลากร บริษัทฯ
    มีพนักงานที่มีความเชี่ยวชาญในสายงานที่ดำเนินการอยู่จำนวนมากทำให้สามารถให้บริการกับลูกค้าได้อย่างมีคุณภาพที่ดี
    โดยบริษัทฯ
    มีนโยบายที่จะรักษาพนักงานที่มีคุณภาพไว้และสนับสนุนให้พนักงานมีการฝึกอบรมอยู่อย่างสม่ำเสมอ

กลุ่มลูกค้าเป้าหมาย

สำหรับธุรกิจรับเหมาก่อสร้างในงานวางท่อส่งก๊าซธรรมชาติ
และธุรกิจรับเหมาติดตั้งระบบวิศวกรรมและก่อสร้างโรงงานในอุตสาหกรรมปิโตรเคมี
กลุ่มลูกค้าเป้าหมายส่วนใหญ่จะเป็น รัฐวิสาหกิจ ส่วนราชการ และ
บริษัทเอกชนที่อยู่ในธุรกิจเกี่ยวข้องกับอุตสาหรรมด้านพลังงาน ปิโตรเคมี
และบริษัทที่มีฐานการผลิตอยู่ตามนิคมที่ท่อก๊าซสามารถเดินทางไปถึงได้ เช่น บริษัท ปตท. จำกัด
(มหาชน) และ บริษัทที่ตั้งอยู่ในนิคมอุตสาหกรรมมาบตาพุด เป็นต้น ส่วนบริษัท สหการวิศวกร จำกัด
กลุ่มลูกค้าเป้าหมายคือ หน่วยงานราชการของรัฐ
ซึ่งให้บริการประชาชนทางด้านสาธารณูปโภคพื้นฐาน เช่น กรมทางหลวง กรมทางหลวงชนบท
กรมชลประทาน เป็นต้น

การจัดหาผลิตภัณฑ์

กำลังการผลิต

บุคลากร

เนื่องจากบริษัทฯ ดำเนินธุรกิจรับเหมาเป็นหลัก
ทำให้จำนวนบุคลากรที่ต้องใช้ขึ้นอยู่กับขนาดของโครงการที่จะได้รับคัดเลือกจากการประกวดราคาในแต่ละครั้ง
บริษัทฯ
จึงมีนโยบายในการจัดจ้างวิศวกรและพนักงานประจำในระดับที่เหมาะสมกับประมาณการของบริษัทฯ
บริษัทฯ ไม่มีนโยบายในการจ้างพนักงานหรือช่างเชื่อมจำนวนมาก โดยบริษัทฯ
จะจัดเตรียมกลุ่มพนักงานจำนวนหนึ่ง (Standby Team)
ซึ่งรวมถึงช่างเชื่อมจำนวนหนึ่งไว้ในกรณีที่เกิดปัญหาฉุกเฉินที่ทางพนักงานในแต่ละโครงการขาดไปชั่วคราวเท่านั้น
โดยในกรณีที่บริษัทฯ ได้รับงานเพิ่มขึ้น บริษัทฯ
จะมีการจัดจ้างวิศวกรและพนักงานรายวันซึ่งรวมถึงช่างเชื่อมเพิ่มเติมเป็นรายโครงการไป
ในอดีตที่ผ่านมา บริษัทฯ ไม่เคยมีปัญหาทางด้านกำลังคนมาก่อน

แหล่งเงินทุน

บริษัทฯ มีการใช้นโยบายการขอเงินทุนประเภทสินเชื่อโครงการ (Project Finance)
จากสถาบันการเงิน เป็นรายโครงการไป อีกทั้งในบางกรณี บริษัทฯ อาจใช้วิธีการร่วมทุน เช่น
กิจการร่วมค้า เพื่อเข้าดำเนินงาน
โดยให้คู่สัญญาอีกฝ่ายเป็นผู้สนับสนุนเงินทุนหมุนเวียนในการก่อสร้าง

ผู้รับเหมาช่วง

โดยปกติ บริษัทฯ จะไม่มีการจ้างผู้รับเหมาช่วง
โดยเฉพาะอย่างยิ่งในธุรกิจรับเหมาก่อสร้างในงานวางท่อส่งก๊าซธรรมชาติ อย่างไรก็ตาม
ในบางกรณี บริษัทฯ อาจจำเป็นต้องมีการจ้างผู้รับเหมาช่วงในงานส่วนที่บริษัทฯ ไม่มีความชำนาญ
เช่น งานด้านโยธา เป็นต้น โดยบริษัทฯ
จะพิจารณาเลือกผู้รับเหมาช่วงจากความน่าเชื่อถือทางการเงิน ผลงานในอดีต
และความพร้อมของบุคลากรและเครื่องมือเครื่องจักร ซึ่งบริษัทฯ
มีนโยบายที่จะกำหนดรายละเอียดในการจ้างช่วงให้เหมือนหรือใกล้เคียงกับที่บริษัทฯ ทำกับลูกค้า
(Back-to-back) ทั้งในเรื่องการส่งมอบ การรับประกันคุณภาพ การตรวจรับงาน และค่าปรับ
เป็นต้น โดยการได้มาซึ่งบริษัท สหการวิศวกร จำกัด เป็นบริษัทย่อยในปี 2550
ช่วยเสริมการทำงานของบริษัทฯ
ในด้านงานโยธาให้สมบูรณ์และมีความพร้อมตอบสนองลูกค้าได้ตามต้องการ

เครื่องจักรและอุปกรณ์

บริษัทฯ มีนโยบายที่จะมีเครื่องจักรและอุปกรณ์เป็นของตนเองบางส่วน
เพื่อใช้ในการดำเนินงานก่อสร้างพื้นฐาน สำหรับเครื่องจักรและอุปกรณ์อื่น ๆ
ที่จำเป็นต่องานก่อสร้าง บริษัทฯ จะทำการเช่าเพื่อนำมาใช้ในแต่ละโครงการตามความต้องการ
อีกทั้ง การที่สหการวิศวกรมีเครื่องจักรและอุปกรณ์สำหรับงานโยธา เช่น รถบรรทุก รถขุด
รถแทรกเตอร์ เป็นต้น ซึ่งสามารถใช้ร่วมกันได้ ซึ่งทำให้บริษัทฯ
สามารถลดค่าใช้จ่ายเกี่ยวกับเครื่องจักรและอุปกรณ์
เป็นการลดต้นทุนการทำงานโครงการได้อีกส่วนหนึ่ง

วัตถุดิบ

โดยทั่วไป วัตถุดิบในการก่อสร้างของบริษัทฯ จะแบ่งได้เป็น 2 กลุ่ม คือ

1.  วัสดุก่อสร้างที่มีคุณลักษณะเฉพาะ
    ซึ่งคิดเป็นสัดส่วนส่วนใหญ่เมื่อเทียบกับมูลค่าของวัตถุดิบในการก่อสร้างทั้งหมด เช่น ท่อ วาล์ว
    เป็นต้น เนื่องจากในธุรกิจรับเหมาก่อสร้างที่บริษัทฯ ดำเนินงานอยู่
    มักมีการกำหนดรายละเอียดของวัสดุที่ใช้จากเจ้าของโครงการ ทำให้ในบางครั้ง บริษัทฯ
    ต้องซื้อวัสดุดังกล่าวจากตัวแทนจำหน่าย หรือผู้ผลิตโดยตรง
    ซึ่งอาจเป็นได้ทั้งบริษัทในประเทศไทยหรือบริษัทต่างประเทศ แล้วแต่กรณี อย่างไรก็ตาม
    โดยปกติแล้ว
    เจ้าของโครงการมักกำหนดรายละเอียดของวัสดุให้สามารถเลือกใช้สินค้าได้มากกว่าหนึ่งบริษัท
    และบริษัทฯ
    มักจะมีการต่อรองและขอการยืนยันราคาจากตัวแทนจำหน่ายหรือผู้ผลิตก่อนยื่นประกวดราคา
    และให้คงราคาดังกล่าวไว้ช่วงระยะเวลาหนึ่ง

2.  วัสดุก่อสร้างทั่วไป ซึ่งคิดเป็นสัดส่วนที่น้อยเมื่อเทียบกับมูลค่าของวัตถุดิบในการก่อสร้างทั้งหมด
    เช่น ลวดเชื่อม กระดาษทราย เป็นต้น บริษัทฯ จะมีการซื้อวัสดุดังกล่าวจากภายในประเทศ
    โดยอาจมีการซื้อตามบริษัทคู่ค้าที่ซื้อขายกันมาเป็นประจำ
    หรืออาจมีการซื้อจากร้านค้าตามหน้างานบ้างตามความจำเป็น

งานที่อยู่ระหว่างก่อสร้างที่ยังไม่ได้ส่งมอบ

ณ วันที่ 31 ธันวาคม 2550 บริษัทฯ และบริษัทย่อยมีงานที่อยู่ระหว่างการก่อสร้างที่ยังไม่ได้ส่งมอบ
โดยสรุปดังนี้

+---------------------------------------------+----------+-------------+
|                                             | จำนวน    | ม           |
|                                             |          | ูลค่างานที่เหลือ |
|                                             | โครงการ  |             |
|                                             |          | (ล้านบาท)    |
+---------------------------------------------+----------+-------------+
| บริษัท ทีอาร์ซี คอนสตรัคชั่น จำกัด (มหาชน)           | 10       | 1,396.66    |
+---------------------------------------------+----------+-------------+
| บริษัท สหการวิศวกร จำกัด                        | 4        | 283.99      |
+---------------------------------------------+----------+-------------+
| หัก โครงการระหว่างกัน                          | (1)      | (40.08)     |
| (โครงการก่อสร้างระบบท่อส่งน้ำฝั่งขวา               |          |             |
| โครงการประแสร์)                              |          |             |
+---------------------------------------------+----------+-------------+
| มูลค่างานที่อยู่ระหว่างก่อสร้างที่ยังไม่ได้ส่งมอบของบริษัทฯ  | 13       | 1,640.57    |
| และบริษัทย่อย                                  |          |             |
+---------------------------------------------+----------+-------------+

  - บริษัท ทีอาร์ซี คอนสตรัคชั่น จำกัด (มหาชน)

+---------------+------+------------------+-------+--------+---------+
| ชื่อโครงการ     | ลัก   | ชื่อผู้ว่าจ้าง         | มูล    | มูลค    | ระยะ    |
|               | ษณะข |                  | ค่างาน | ่างานที่เ | เวลาของ |
|               | องกา |                  | ข     | หลือโดย | โครงการ |
|               | รรับเ |                  | องบริษ | ประมาณ |         |
|               | หมา* |                  | ัทฯ(ล้า | (ล     |         |
|               |      |                  | นบาท) | ้านบาท) |         |
+===============+======+==================+=======+========+=========+
| หน่วยธุรกิจ      |      |                  |       |        |         |
| รับเหมาก่อสร้างใ |      |                  |       |        |         |
| นงานวางระบบท่อ |      |                  |       |        |         |
+---------------+------+------------------+-------+--------+---------+
| โครงการส่วนต   | E    | บริษัท             | 3     | 234.42 | เม      |
| ่อขยายระบบท่อโร | ,P,C | มาบตาพุดโอเลฟินส์   | 37.00 |        | .ย.50 - |
| งงานอุตสาหกรรม |      | จำกัด             |       |        | มี.ค.52  |
|               |      |                  |       |        |         |
|               |      | บริษัท             |       |        |         |
|               |      | ไทยอินดัสเตรียลแก๊ส  |       |        |         |
|               |      | จำกัด             |       |        |         |
|               |      |                  |       |        |         |
|               |      | บริษัท             |       |        |         |
|               |      | ไทยโพลีเอททีลีน     |       |        |         |
|               |      | จำกัด             |       |        |         |
+---------------+------+------------------+-------+--------+---------+
| โครงก         | E    | บริษัท ปตท.        | 1     | 116.74 | พ       |
| ารก่อสร้างระบบท | ,P,C | จำกัด(มหาชน)      | 57.00 |        | .ค.50 - |
| ่อส่งก๊าซธรรมชาติ |      |                  |       |        | ก.พ.51  |
+---------------+------+------------------+-------+--------+---------+
| โครงก         | P,C  | บริษัท อีสเทิร์น ฟลูอิด | 91.74 | 91.75  | ธ       |
| ารวางระบบท่อโร |      | ทรานสปอร์ต จำกัด   |       |        | .ค.50 - |
| งงานอุตสาหกรรม |      |                  |       |        | มิ.ย.51  |
| ที่นิคมมาบตาพุด   |      |                  |       |        |         |
+---------------+------+------------------+-------+--------+---------+
| การสร้างส      | E    | บริษัท ปตท. จำกัด   | 1     | 80.47  | พ       |
| ถานีก๊าซและติดตั้ง | ,P,C | (มหาชน)          | 85.00 |        | .ย.49 - |
| IN-LINE BLOCK |      |                  |       |        | ก.ย.50  |
| VALVEโครงการ  |      |                  |       |        |         |
| วางท่อก๊าซเอ็นจีว |      |                  |       |        |         |
| ีสุวรรณภูมิ-พญาไท |      |                  |       |        |         |
+---------------+------+------------------+-------+--------+---------+
| โ             | E    | บริษัท ปตท.        | 76.50 | 53.55  | เม.ย.50 |
| ครงการก่อสร้างร | ,P,C | จำกัด(มหาชน)      |       |        | –       |
| ะบบท่อส่งก๊าซไปย |      |                  |       |        | ธ.ค.50  |
| ังนิคมอุตสาหกรรม |      |                  |       |        |         |
| RIL           |      |                  |       |        |         |
+---------------+------+------------------+-------+--------+---------+
| โค            | E    | บริษัท สหการวิศวกร  | 1     | 40.08  | ม       |
| รงการก่อสร้างระ | ,P,C | จำกัด             | 40.19 |        | .ค.50 - |
| บบท่อส่งน้ำฝั่งขวา |      |                  |       |        | เม.ย.52 |
| โครงการประแสร์ |      |                  |       |        |         |
+---------------+------+------------------+-------+--------+---------+
| จ้างทดสอบ      | E    | บริษัท ปตท. จำกัด   | 12.30 | 12.30  | ม       |
| ความดันท่อส่งก๊าซ | ,P,C | (มหาชน)          |       |        | .ค.51 - |
| และปรับปรุงท่อ   |      |                  |       |        | ก.ค.51  |
| Meter Run     |      |                  |       |        |         |
+---------------+------+------------------+-------+--------+---------+
| โคร           | P, C | บริษัท อีสเทิร์น ฟลูอิด | 5.94  | 5.94   | ก       |
| งการวางระบบท่อ |      | ทรานสปอร์ต จำกัด   |       |        | .พ.51 - |
| จากโรง        |      |                  |       |        | เม.ย51  |
| งานสยามสไตรีนไ |      |                  |       |        |         |
| ปโรงงานระยองโ |      |                  |       |        |         |
| อเลฟินส์ที่นิคมอุตส |      |                  |       |        |         |
| าหกรรมมาบตาพุด |      |                  |       |        |         |
+---------------+------+------------------+-------+--------+---------+
| งานอ          | E    | บริษัท             | 4.41  | 4.41   | ม       |
| อกแบบระบบท่อโร |      | สยามโพลีเอททีลีน    |       |        | .ค.51 - |
| งงานอุตสาหกรรม |      | จำกัด             |       |        | มี.ค.51  |
+---------------+------+------------------+-------+--------+---------+
| รวม           |      |                  | 1,0   | 639.66 |         |
|               |      |                  | 10.08 |        |         |
+---------------+------+------------------+-------+--------+---------+
| หน่วยธุรกิจรับ    |      |                  |       |        |         |
| เหมาติดตั้งระบบว |      |                  |       |        |         |
| ิศวกรรมและก่อสร |      |                  |       |        |         |
| ้างโรงงานในอุตส |      |                  |       |        |         |
| าหกรรมปิโตรเคมี |      |                  |       |        |         |
+---------------+------+------------------+-------+--------+---------+
| ศูนย์ไบ         | E    | บริษัท บางจาก      | 7     | 757.00 | ม       |
| โอดีเซลบางปะอิน | ,P,C | ไบโอฟูเอล จำกัด    | 57.00 |        | ี.ค.51 - |
|               |      |                  |       |        | เม.ย.52 |
| (ลงนามใน      |      |                  |       |        |         |
| สัญญาก่อสร้างเมื่อ |      |                  |       |        |         |
| 20 มีนาคม      |      |                  |       |        |         |
| 2551)         |      |                  |       |        |         |
+---------------+------+------------------+-------+--------+---------+
| รวม           |      |                  | 7     | 757.00 |         |
|               |      |                  | 57.00 |        |         |
+---------------+------+------------------+-------+--------+---------+
| ร             |      |                  | 1,7   | 1,     |         |
| วมงานในมือทั้งสิ้น |      |                  | 67.08 | 396.66 |         |
+---------------+------+------------------+-------+--------+---------+

  - บริษัท สหการวิศวกรจำกัด (มหาชน)

+---------------+------+------------------+-------+--------+---------+
| ชื่อโครงการ     | ลัก   | ชื่อผู้ว่าจ้าง         | มูล    | มูลค    | ระยะ    |
|               | ษณะข |                  | ค่างาน | ่างานที่เ | เวลาของ |
|               | องกา |                  | ข     | หลือโดย | โครงการ |
|               | รรับเ |                  | องบริษ | ประมาณ |         |
|               | หมา* |                  | ัทฯ(ล้า | (ล     |         |
|               |      |                  | นบาท) | ้านบาท) |         |
+===============+======+==================+=======+========+=========+
| โ             | E    | กรมทางหลวง       | 5     | 186.22 | ม       |
| ครงการก่อสร้างท | ,P,C |                  | 35.72 |        | ิ.ย.49 - |
| างหลวงหมายเลข |      |                  |       |        | มิ.ย.51  |
| 35            |      |                  |       |        |         |
| กรุงเทพ-ปากท่อ  |      |                  |       |        |         |
+---------------+------+------------------+-------+--------+---------+
| โค            | E    | ก                | 2     | 85.35  | ม       |
| รงการก่อสร้างระ | ,P,C | ิจการร่วมค้าเอสเอสพี | 41.37 |        | .ค.50 - |
| บบท่อส่งน้ำฝั่งขวา |      | (เจ้าของโครงการ   |       |        | เม.ย.52 |
| โครงการประแสร์ |      | คือ กรมชลประทาน)  |       |        |         |
+---------------+------+------------------+-------+--------+---------+
| งานจัดซื้อเครื่องจ | P    | บริษัท พีทีที ยูทิลิตี้    | 69.60 | 6.96   | เม      |
| ักรและอุปกรณ์สำห |      | จำกัด             |       |        | .ย.50 - |
| รับโรงงานผลิตน้ำ |      |                  |       |        | ต.ค.50  |
+---------------+------+------------------+-------+--------+---------+
| โครงการวางระ  | E    | บริษัท ไซม์ แอลซีพี   | 7.80  | 5.46   | ก.ย.50  |
| บบท่อประปาให้กับ | ,P,C | เพาเวอร์ จำกัด     |       |        | –       |
| โรงงานผลิตไฟฟ้า |      |                  |       |        | ก.พ.51  |
|               |      | Sime LCP Power   |       |        |         |
|               |      | Co., Ltd.        |       |        |         |
+---------------+------+------------------+-------+--------+---------+
| ร             |      |                  | 8     | 283.99 |         |
| วมงานในมือทั้งสิ้น |      |                  | 54.49 |        |         |
+---------------+------+------------------+-------+--------+---------+

  หมายเหตุ:

  * E = Engineering (งานวิศวกรรม) P = Procurement (งานจัดซื้อ) C =
  Construction (งานก่อสร้าง)